Moσχαρίσιο σνίτσελ σε κρούστα βρώμης, παρμεζάνας και μυρωδικών
Φτιάχνουμε νόστιμο και ελαφρύ σνίτσελ στον φούρνο, παναρισμένο με βρώμη, παρμεζάνα και μυρωδικά.
1/4 κούπας κορν φλάουρ, 3 ασπράδια αυγών, ελαφρώς χτυπημένα, 1 κούπα νιφάδες βρώμης, 1/4 κούπας παρμεζάνα, τριμμένη, 1/4 κούπας μαϊντανός, ψιλοκομμένος, 8 μοσχαρίσια σνίτσελ, περίπου 60 γρ. το καθένα, 600 γρ. πατάτες, καθαρισμένες, σε μικρούς κύβους, 1/3 κούπας φρέσκο γάλα 2%, ζεστό, 4 φλιτζ. τσαγιού ανάμεικτα λαχανικά (φασολάκια, αρακάς κ.λπ.), 1 λεμόνι, κομμένο στα 4 (για το σερβίρισμα), αλάτι κατά βούληση, πιπέρι, ελάχιστο ελαιόλαδο
Για να φτιάξουμε το μoσχαρίσιο σνίτσελ σε κρούστα βρώμης, παρμεζάνας και μυρωδικών, ξεκινάμε προθερμαίνοντας το φούρνο στους 200° C και στρώνουμε με λαδόκολλα ένα μεγάλο ρηχό ταψί.Σε ένα μπολ ανακατεύουμε το κορν φλάουρ με λίγο αλάτι και φρεσκοτριμμένο πιπέρι, σε ένα άλλο βάζουμε τα ασπράδια αυγών και σε τρίτο μπολ αναμειγνύουμε τη βρόμη με την παρμεζάνα και το μαϊντανό.Περνάμε κάθε σνίτσελ πρώτα από το κορν φλάουρ, να καλυφθεί καλά από όλες τις πλευρές, μετά το βουτάμε στα ασπράδια και τέλος στο μείγμα με τη βρόμη. Ψεκάζουμε ή ραντίζουμε με λίγο ελαιόλαδο τα σνίτσελ και από τις δύο πλευρές, τα βάζουμε στο ταψί και ψήνουμε για περίπου 7 - 8 λεπτά από κάθε πλευρά, μέχρι να ψηθούν και να χρυσίσουν.Παράλληλα, βράζουμε τις πατάτες σε άφθονο νερό που κοχλάζει, για περίπου 12 - 15 λεπτά ή μέχρι να μαλακώσουν. Τις στραγγίζουμε, τις ξαναβάζουμε στην κατσαρόλα και ρίχνουμε το ζεστό γάλα. Τις πολτοποιούμε με το πιρούνι ή το πρες πουρέ, μέχρι να έχουμε ένα κρεμώδες μείγμα. Αλατοπιπερώνουμε κατά βούληση.Ζεματίζουμε και τα κατεψυγμένα λαχανικά ή τα μαγειρεύουμε για ελάχιστα λεπτά στον ατμό. Αλατοπιπερώνουμε, αν θέλουμε.Σερβίρουμε 2 σνίτσελ στη μερίδα και συνοδεύουμε με τον πουρέ και τα λαχανικά. Βάζουμε όσο λεμόνι θέλουμε στο φαγητό μας.
Βρώμη,Μοσχάρι,Πατάτες,Light